CELEX: 32010R0556
Language: da
Date: 2010-06-24 00:00:00
Title: Rådets forordning (EU) nr. 556/2010 af 24. juni 2010 om ændring af forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)

25.6.2010   
            
            
               DA
            
            
               Den Europæiske Unions Tidende
            
            
               L 159/9
            
         RÅDETS FORORDNING (EU) Nr. 556/2010
   af 24. juni 2010
   om ændring af forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215, stk. 2,
   under henvisning til Rådets fælles holdning 2004/694/FUSP af 11. oktober 2004 om yderligere foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY) (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 1763/2004 af 11. oktober 2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY) (2) indeholder bestemmelser om indefrysning af pengemidler og økonomiske ressourcer, som tilhører, ejes eller besiddes af fysiske personer, der er tiltalt af ICTY, i overensstemmelse med Rådets fælles holdning 2004/694/FUSP.
            
         
               (2)
            
            
               Det er hensigtsmæssigt at tilpasse forordning (EF) nr. 1793/2004 til den seneste udvikling inden for sanktionspraksis, på den ene side for så vidt angår fastlæggelsen af kompetente myndigheder og på den anden side for så vidt angår artiklen om Unionens jurisdiktion. Af klarhedshensyn bør de artikler, hvori der skal foretages ændringer, erstattes i deres helhed.
            
         
               (3)
            
            
               Forordning (EF) nr. 1763/2004 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 1763/2004 foretages følgende ændringer:
   
               1)
            
            
               Artikel 3 affattes således:
               »Artikel 3
               1.   Uanset artikel 2 kan medlemsstaternes kompetente myndigheder, som angivet på de websteder, der er opført i bilag II, tillade frigivelse af visse indefrosne pengemidler eller økonomiske ressourcer eller stille visse indefrosne pengemidler eller økonomiske ressourcer til rådighed på sådanne betingelser, som de skønner egnede efter at have konstateret, at pengemidlerne eller de økonomiske ressourcer er
               
                           a)
                        
                        
                           nødvendige til afholdelse af basale udgifter, herunder betaling af fødevarer, husleje eller prioritetslån, medicin og lægebehandling, skatter, forsikringspræmier og offentlige forbrugsafgifter
                        
                     
                           b)
                        
                        
                           bestemt udelukkende til betaling af rimelige honorarer og refusion af udgifter i forbindelse med ydelse af juridisk bistand
                        
                     
                           c)
                        
                        
                           bestemt udelukkende til betaling af afgifter eller administrationsgebyrer for opbevaring eller vedligeholdelse af indefrosne pengemidler eller økonomiske ressourcer eller
                        
                     
                           d)
                        
                        
                           nødvendige til at dække ekstraordinære udgifter, forudsat at den relevante medlemsstat mindst to uger før, den giver tilladelsen, har meddelt de øvrige medlemsstater og Kommissionen, hvorfor den skønner, at der bør indrømmes en sådan særlig tilladelse.
                        
                     2.   Medlemsstaterne underretter de øvrige medlemsstater og Kommissionen om alle tilladelser, der gives i henhold til stk. 1.«
            
         
               2)
            
            
               Artikel 4 affattes således:
               »Artikel 4
               1.   Uanset artikel 2 kan medlemsstaternes kompetente myndigheder, som angivet på de websteder, der er opført i bilag II, give tilladelse til frigivelse af visse indefrosne pengemidler eller økonomiske ressourcer, hvis alle følgende betingelser er opfyldt:
               
                           a)
                        
                        
                           pengemidlerne eller de økonomiske ressourcer er genstand for en retslig, administrativ eller voldgiftsmæssig tilbageholdelsesret, der er fastslået før den dato, hvor den fysiske person, der er omhandlet i artikel 2, blev optaget i bilag I, eller for en dom, en administrativ afgørelse eller en voldgiftskendelse, der er afsagt før nævnte dato
                        
                     
                           b)
                        
                        
                           pengemidlerne eller de økonomiske ressourcer skal udelukkende anvendes til at indfri fordringer, der er sikret ved en sådan tilbageholdelsesret eller er anerkendt som gyldige ved en sådan dom, afgørelse eller kendelse, inden for de grænser, som er fastsat ved de gældende love og administrative bestemmelser vedrørende rettighederne for personer, der har sådanne fordringer
                        
                     
                           c)
                        
                        
                           tilbageholdelsesretten eller dommen, afgørelsen eller kendelsen er ikke til fordel for personer, enheder eller organer, der er nævnt i bilag I
                        
                     
                           d)
                        
                        
                           anerkendelse af tilbageholdelsesretten eller dommen, afgørelsen eller kendelsen er ikke i strid med grundlæggende retsprincipper i den pågældende medlemsstat.
                        
                     2.   Medlemsstaterne underretter de øvrige medlemsstater og Kommissionen om alle tilladelser, der gives i henhold til stk. 1.«
            
         
               3)
            
            
               Artikel 7 affattes således:
               »Artikel 7
               1.   Med forbehold af de relevante regler vedrørende indberetning, fortrolighed og tavshedspligt skal fysiske og juridiske personer, enheder og organer
               
                           a)
                        
                        
                           øjeblikkeligt videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 2, til medlemsstaternes kompetente myndigheder, som angivet på de websteder, der er opført i bilag II, for de medlemsstater, hvor de er bosat eller etableret, og direkte eller via den kompetente myndighed, som angivet på de websteder, der er opført i bilag II, fremsende oplysningerne til Kommissionen, og
                        
                     
                           b)
                        
                        
                           samarbejde med den kompetente myndighed om enhver efterprøvning af disse oplysninger.
                        
                     2.   De yderligere oplysninger, som Kommissionen modtager direkte, stilles til rådighed for den berørte medlemsstat.
               3.   Oplysninger, der afgives eller modtages i medfør af denne artikel, må kun anvendes til det formål, til hvilket de blev afgivet eller modtaget.«
            
         
               4)
            
            
               Følgende artikel indsættes:
               »Artikel 11a
               1.   Medlemsstaterne udpeger de i artikel 3, 4 og 7 omtalte kompetente myndigheder og angiver dem på de websteder, der er opført i bilag II. Medlemsstaterne underretter Kommissionen om alle ændringer i adresserne på deres websteder som opført i bilag II, inden ændringerne får virkning.
               2.   Medlemsstaterne meddeler senest den 15. juli 2010 Kommissionen, hvem der er deres kompetente myndigheder, herunder kontaktoplysningerne for disse kompetente myndigheder, og underretter straks Kommissionen om eventuelle senere ændringer.«
            
         
               5)
            
            
               Artikel 12 affattes således:
               »Artikel 12
               Denne forordning finder anvendelse:
               
                           a)
                        
                        
                           inden for Unionens område, herunder dens luftrum
                        
                     
                           b)
                        
                        
                           om bord på fly eller skibe under en medlemsstats jurisdiktion
                        
                     
                           c)
                        
                        
                           på enhver person inden for eller uden for Unionens område, som er statsborger i en medlemsstat
                        
                     
                           d)
                        
                        
                           på alle juridiske personer, enheder eller organer, der er oprettet eller stiftet i henhold til en medlemsstats lovgivning
                        
                     
                           e)
                        
                        
                           på alle juridiske personer, enheder eller organer for så vidt angår forretningsvirksomhed, der helt eller delvis foregår inden for Unionen.«
                        
                     
         
               6)
            
            
               Bilag II erstattes af teksten i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 24. juni 2010.
      
         
            På Rådets vegne
         
         J. BLANCO LÓPEZ
         
            Formand
         
      
   
   
      (1)  EUT L 315 af 14.10.2004, s. 52.
   
      (2)  EUT L 315 af 14.10.2004, s. 14.
   
      BILAG
      
         
            »BILAG II
            
               Websteder med oplysninger om de kompetente myndigheder, jf. artikel 3, 4 og 7, og adresse til brug ved fremsendelse af meddelelser til Europa-Kommissionen
            
            
                         
                     
                     
                        BELGIEN
                        http://www.diplomatie.be/eusanctions
                     
                  
                         
                     
                     
                        BULGARIEN
                        http://www.mfa.government.bg
                     
                  
                         
                     
                     
                        DEN TJEKKISKE REPUBLIK
                        http://www.mfcr.cz/mezinarodnisankce
                     
                  
                         
                     
                     
                        DANMARK
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        TYSKLAND
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTLAND
                        http://www.vm.ee/est/kat_622/
                     
                  
                         
                     
                     
                        IRLAND
                        http://www.dfa.ie/home/index.aspx?id=28519
                     
                  
                         
                     
                     
                        GRÆKENLAND
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        SPANIEN
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANKRIG
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIEN
                        http://www.esteri.it/UE/deroghe.html
                     
                  
                         
                     
                     
                        CYPERN
                        http://www.mfa.gov.cy/sanctions
                     
                  
                         
                     
                     
                        LETLAND
                        http://www.mfa.gov.lv/en/security/4539
                     
                  
                         
                     
                     
                        LITAUEN
                        http://www.urm.lt/sanctions
                     
                  
                         
                     
                     
                        LUXEMBOURG
                        http://www.mae.lu/sanctions
                     
                  
                         
                     
                     
                        UNGARN
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        NEDERLANDENE
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        ØSTRIG
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLEN
                        http://www.msz.gov.pl
                     
                  
                         
                     
                     
                        PORTUGAL
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        RUMÆNIEN
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIEN
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIET
                        http://www.foreign.gov.sk
                     
                  
                         
                     
                     
                        FINLAND
                        http://formin.finland.fi/kvyhteistyo/pakotteet
                     
                  
                         
                     
                     
                        SVERIGE
                        http://www.ud.se/sanktioner
                     
                  
                         
                     
                     
                        DET FORENEDE KONGERIGE
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Meddelelser til Europa-Kommissionen sendes til følgende adresse:
            
            
                        Europa-Kommissionen
                     
                  
                        Generaldirektoratet for Eksterne Forbindelser
                     
                  
                        Direktorat A. Kriseplatform og Politikkoordinering inden for den fælles udenrigs- og sikkerhedspolitik
                     
                  
                        Kontor A2. Kriseberedskab og Fredsopbygning
                     
                  
                        CHAR 12/106
                     
                  
                        B-1049 Bruxelles (Belgien)
                     
                  
                        E-mail: relex-sanctions@ec.europa.eu
                     
                  
                        Tlf. (32 2) 295 55 85
                     
                  
                        Fax (32 2) 299 08 73«